
УЧЕБНА ПРОГРАМА
ЗА ОБУЧЕНИЕ НА СТАРИ ХОРА 
ГРЪНЧАРСТВО

Април, 2021
Настоящата учебна програма е създадена за изпълнение на Дейност № 3 „Обучения в грънчарски занаяти“ за реализацията на проект „Занаят грънчарство  за всички (CP4All)”, Реф. № CB007.2.12.018, Договор РД-02-29-190 / 09.11.2020, финансиран от Програма ИНТЕРРЕГ – ИПА за трансгранично сътрудничество България - Сърбия, където Сдружение „Младежки порив за бъдещето“ е водещ партньор.  
Програмата е създадена от експерт – майстор грънчар на сдружение „Европейски просперитет“ СНЦ в изпълнение на договор „Осигуряване на експерти“ № CB007.2.12.018-LP-06 / 20.01.2021 г. със Сдружение „Младежки порив за бъдещето“. 
 
I. ОБЩО ПРЕДСТАВЯНЕ НА УЧЕБНАТА ПРОГРАМА 

     Програмата има за цел да запознае обучаемите с основните посоки  в грънчарството и традицията в северозападния край на България, в които влизат  както традиционните технологии – източване на грънчарско колело, фуршова техника, градене чрез платки, използване на  специфични пособия за декорация като толумби, и инструменти за издраскване, така и  съвременните тенденции в областта на дизайна. Освен утилитарните направления в грънчарството, в програмата се засягат и аспекти от областта на скулптурата – малката пластика. 
Програмата включва основна подготовка на обучаемите хора за творческо проектиране и технологична работа с видовете пластични грънчарски маси. Програмата се разпределя тематично и предлага обстойно изследване и запознаване с основните направления в грънчарството: предмети с функционално или декоративно предназначение. Приоритетни са аспектите и на творческо-изследователската, и на практическата дейност на ученика. Акцентите се поставят върху традиционните и съвременни техники на изработване. Основните характеристики на съдържанието са: системност; последователност; функционална връзка между отделните елементи на учебната структура.
 Часовете по грънчарство се провеждат в изградено и оборудвано грънчарско студио село Бързия, община Берковица, България.
          Формира се разбиране за художествена грънчарска форма и нейното цветово организиране в пространството, творчески способности, усещане за пластично изграждане. Обучаваните се запознават с необходимите материали за създаване на грънчарски художествени предмети с различните техники и технологии за изработване на грънчарско произведение. Стремежът на преподавателя е да създаде в обучаваните хора творческо отношение към обобщената форма и детайл.

II. ЦЕЛИ НА ОБУЧЕНИЕТО 

       Обучението по   ‘’Грънчарство‘’ има за цел да даде  необходимите знания на обучаваните за пълния цикъл на изработка от проектирането до изпълнението на крайния продукт , както  и за произхода и развитието на грънчарството от древността до наши дни . 
            Дисциплината е неделимо единство от теоретични знания , практически умения и навици.
     Основните цели са:
1. Формиране на естетическо отношение , пластична култура и изграждане на  технологични и професионални умения при работа с грънчарския материал;
2. Запазване и продължение на националните традиции в областта на художествените занаяти, опознаване и съхраняване богатото културно наследство;
3. Адаптивност към съвременни и алтернативни форми на обучение в областта на изкуствата, създаващи възможност за участия в международни  конкурси и форуми;
4. Прилагане на етапите на изграждане на грънчарската творба;
5. Прилагане на законите и принципите на изграждане на композицията (формообразуване  на дадения предмет);
6. Съобразяване с технологичните изисквания при работа с различни грънчарски материали;
7. Изграждане на обемнопространствена  или плоскостнодекоративна ( релефна ) форма съобразно конкретната задача. Развиване  на художествено -образното   мислене , формиране на художествения образ и проява на творческо въображение;  
8. Усвояване на различни техники и способи за работа с грънчарските материали;
9.  Чрез обучението по грънчарство се създава иновативен подход за посрещане на нарастващите изисквания на младите, възрастни и старите общности и туристи от големите градове, търсещи обогатяване на знания и умения за  традиционните занаяти и по специално в грънчарството;
10.   Обучението е с познавателна и забавна цел.  

Цялостният учебно - творчески процес се ръководи от преподавател, дипломиран специалист в тази област.

В резултат на обучението ученикът трябва да знае:
· свойства на формата, функция на предмета, декоративна украса;
· методи за проектиране;
· етапи за проектиране;
· етапи на изпълнение в материал;
· техника и технология на изработване; 
да може да:
· изобразява графично проекта;
· изобразява пластично проекта;
· изработва прототипа или произведението  в подходящ за проекта материал;
· владее техниките на изработване в материал;
· разграничава технологичните специфики;
· формулира критерии и оценка на произведението;
	- разработен нов туристически продукт, базиран на грънчарство чрез действащо обучително грънчарско студио и ежегоден открит панаир за фолклор и занаяти за посрещане на нарастващите нужди на местните общности и туристите за обогатяване на знанията и уменията им.


  
III. СТРУКТУРА НА ОБУЧЕНИЕТО:

Специфична  подготовка на обучение за възрастни е в рамките на:
1 ден по 3 учебни часа – общо 3 учебни часа.
Времетраене на 1 (един) учебен час: 45 минути.

IV. УЧЕБНО СЪДЪРЖАНИЕ

РАЗПРЕДЕЛЕНИЕ  НА МАТЕРИАЛА:
Обучението по  ‘’Грънчарство‘’ е теоретико-практическа дейност . Тя включва :                   
· Запознаване с традиции и историческо наследство . Видове материали в грънчарството .     
·  Правила на керамичната композиция, техники и технологични особености при създаването на грънчарските изделия .             
· Практическо овладяване на теоретичните знания.            
· Формиране на знания и умения за осъществяване на учебния процес по предмета и връзка с грънчарските техники и технологии и художествено проектиране и декорация .    
· Запознаването с различните керамични материали и спецификата при работа с тях .       
· Запознаване с различните видове грънчарски съдове , пана декоративни форми и др .    
· Поставяне на творчески  задачи, формиране на художествен вкус и проява на творческо въображение .        

ОСНОВНИ ТЕМИ И ЗАДАЧИ                                                               

            Задачите по грънчарство за стари хора са свързани главно  с дизайнерско решения на серии от предмети , сервизи , предназначени за изпълнение от фин грънчарски материал. 
       
ТЕМИ:
1. Запознаване с отливен метод на формуване.
· Въвеждане на течна керамична маса – шликер

2. Въвеждане на нов вид пластична керамична маса – бялоизпичаща се финошамотизирана керамична маса.
ЗАДАЧИ:
          
1. Камерно пластично пано , изградено композиционно от конфигурация от три             по-малки пана.
· Проектиране
· Графичен и цветен проект
· Изпълнение в материал


ЦЕЛИ: През времето на обучение обучаваните хора следва да получат и да развият  умения за целия цикъл на изпълнение на керамичните изделия.
РЕЗУЛТАТ: Произведени керамични изделия за изложбата по време на Панаира на занаятите и фолклора и благотворителния търг за създаване на фонд за подкрепа на групи в неравностойно положение от селските райони.
Тази учебна програма е направена с подкрепата на Европейския съюз, чрез Програма за трансгранично сътрудничество Интеррег-ИПП България-Сърбия, CCI No 2014TC16I5CB007. Съдържанието на публикацията е отговорност единствено на Сдружение „ Младежки порив за бъдещето“ и по никакъв начин не трябва да се възприема като израз на становището на Европейския съюз или на Управляващия орган на Програмата.

Проектът е съфинансиран от ЕС чрез Програма за трансгранично сътрудничество ИНТЕРРЕГ-ИПП България-Сърбия 
						2014-2020г.

